एशियन गेम्स में भारत के सबसे अनुभवी शूटर संजीव राजपूत ने देश को निराश नहीं किया और खेलों के तीसरे दिन देश को सिल्वर दिलाया. इसके साथ ही शूटिंग में देश को छठा मेडल हासिल हुआ. संजीव राजपूत ने 10.3 पॉइंट का निशाना लगाकर अंतिम तीन में शुमार हो गए थे. 10.4 पॉइंट का निशाना लगाकर संजीव राजपूत ने सिल्वर पक्का कर लिया है. आखिरी शॉट भी वह 10.4 पॉइंट्स का ही लगा सके और इसी के साथ भारत के खाते में एक और सिल्वर मेडल आ गया है. गोल्ड मेडल चीन के शूटर ने अने नाम किया. हालांकि संजीव का यहां तक का सफर आसान नहीं रहा. उन्‍होंने खुद को इसके लिए मानसिक तौर पर मजबूत किया, क्‍योंकि संजीव लंबे समय से बेरोजगार चल रहे हैं और इस साल कॉमनवेल्‍थ गेम्‍स में गोल्‍ड जीतने के बाद उन्‍हें नौकरी की आस जगी थी, लेनिक अभी तक मिल नहीं पाई. कॉमनवेल्थ में गोल्ड मेडल जीतने वाले संजीव राजपूत पिछले 10 महीनों से नौकरी की तलाश में हैं.